Leerling in hof oor skoolmoord | Maroela Media
Leerling in hof oor skoolmoord
‘n Leerling van Mpumalanga wat glo ŉ ander skolier met ŉ skerp voorwerp doodgesteek het, sal na verwagting Maandag in die Acornhoek-landdroshof verskyn.
Desmond Monani (22), ŉ Graad 10-leerling aan die Reti Sekondêre Skool in Zoeknog Village naby Casteel, is nie Vrydag gevra om te pleit toe hy vlugtig in die hof verskyn het nie, het ŉ Sapa-korrespondent berig.
Hy het homself Woensdag aan die polisie oorgegee nadat Archie Khumalo (17), ŉ graad 9-leerling, vermoor is.
Monani sal na verwagting Maandag aansoek doen om borgtog en ŉ regshulpprokureur sal na verwagting aangestel word om hom te verteenwoordig.
“Khumalo is in die bors gesteek toe hy tydens pouse ŉ maaltyd op die skoolgrond gekoop het,” het brig. Selvy Mohlala, woordvoerder van die polisie in Mpumalanga, gesê.
Jasper Zwane, woordvoerder van die provinsiale departement van onderwys, het gesê leerlinge wat die voorval gesien het, ontvang berading. “Die departement het reeds ŉ ondersoek van stapel gestuur oor die omstandighede wat tot die tragiese voorval gelei het,” het Zwane gesê. “Ons het ook beamptes ontplooi om beradingsdienste te lewer aan die skoliere, onderwysers en die familie van die oorledene.” -SAPA
Laatnag-Gautrain vir een aand
Twee boeties sterf op pad kerk toe
Lees ek reg? Hy is 22 en nog in Graad 10? Geen wonder!!!! Hoe hou jy skool vir leerlinge wat daardie ouderdom is? Daar is te veel vrae en te min antwoorde!
WAT????? Hy is 22 jaar en in graad 10?? wat soek hy daar!
Hy het sy 4de “Dan” in messteek kom doen.
ek wou ook net se? 22??????????????? en hy is nogi eens in matriek nie??????????? Wat soek hy dan in die skool??????